
Novela „ Obitelji 


Dječje suze 


ha pisao hl arije Cresp 


Već od jučer u jutro šuti zvonce, koje poziva 
u razred. Čini se kao da je čitav zavod zaspao. 
Školsko dvorište je pusto. Đaci su otputovali 
na dvije sedmice preko Uskrsnih blagdana. 

Ostali su samo Pavle i Rene. Njihovi roditelji, 
radi razloga, kojih ni sami sebi ne znaju obja- 
sniti, žele da oni dođu kući 
samo za velike praznike. Te 
dvije sedmice činit će im se 
jako duge, iako se mogu za- 
bavljati koliko ih je volja. 

Ali oni su se s time pomirili. 

Kad netko ima 11 godina i od 
toga četiri godine škole, taj 
već počinje pomalo filozofi- 
rati. 

Te bi dvije sedmice oni mo- 
gli uživati u potpunom nera- 
du. Podbrusili su pete i pro- 
fesori i korepetetitori. Ostali 
su samo ravnatelj i stari pod- 
vornik Franjo, koji zvoni pri- 
je i poslije sata. Poslije rav- 
natelja, koga su se bojali, i 
Franje, s kojim su uvijek zbi- 
jali šalu, oni su bili gospodari 
u toj staroj zgradurini, koju 
su mrzili. Sad su namjeravali 
to iskoristiti. Razredi ih ne će 
vidjeti, a naročito ne »osmi«, 
njihov, gdje za katedrom sto- 
luje važan i svečan u svom 
crnom kaputu gospodin Rolland, učitelj, koji je 
već posijedio u svom staromodnom odijelu. 

»Rene Dumontel, dobit ćete loše iz vladanja! 
Pavle Montour, vi ste najveća lijenčina!« 

Uostalom slabe ocjene iz vladanja mogle su 
padati kao kiša, ti mali vražići nisu za to marili. 

Danas im je jutro bilo veselo. Čak im je Franjo 
donio kavu u krevet. Odkad su oni sami, nema 
više reda u zavodu. Mogu dolaziti, odlaziti, lu- 
pati i kričati po hodnicima, ako im se svidi. Ne 
izlažu se opasnosti, da susretnu glavnog pre- 
fekta, koji dijeli kazne bez kraja i konca za sva- 
ku glupost i to svima od reda. 

Ali blagovaona im se činila tužna i golema, 
sa svojim dugim, pustim stolovima i praznim 
klupama. Za vrijeme jela su se žurili i sve gu- 


tali, da bi' se što prije vratili igri. U dvorištu 
je bilo njihovo carstvo. Tamo su bili slobodni od 
svake stege i osjećali olakšanje od žalosti, koja 
ih je na mahove spopadala, radi toga što nisu ot- 
putovali. 

Zato su oni jutros, čim su izašli iz spavaonice, 
došli ovamo, u to dvorište, 
veseli kao vrapci, koji skaču 
oko zdenca. Ali šta mogu igra- 
ti, kad nemaju ni čunjeva, ni 
balona, pa čak ni tuce špe- 
kula? Pavle i Rene trčali su 
bez daha. Kod igre »lopova i 
žandara« izmjenjivali su svaki 
čas uloge. Čas je jedan bio 
lopov, a drugi žandar, i obrat- 
no. Sad su se umorili i eto. 
sjeli su na jednu klupu. Dok 
su se mudro razgovarali o pla- 
novima za budućnost, iako im 
je sadašnjost bila više nego 
tužna, opaziše gospodina rav- 
natelja, koji je preko dvorišta 
išao u svoju sobu. Pogledali 
su se stisnuvši usne. Uistinu 
nemaju sreće. »Zmaj« ide k 
njima. 

»Eto ti nevolje!« reče Rene. 
Gospodin ravnatelj ima la- 
gan sanjarski hod. Približava 
se njima s rukama na leđima, 
držeći ravno svoj štap, kojega 
mu držak u obliku upitnika, dopire do glave. Na 
njegovom obilatom nosu naočali stoje nakoso, 
kao da se prilogađuju tom nehajnom držanju. 

»Šta vi tu radite?« upita ih ravnatelj, vrteći 
svojim velikim očima iza stakalaca. Pavle i Re- 
ne zaplašeni ustadoše. Nisu znali, šta bi odgovo- 
rili. 

»Zar vi ne bi mogli malo čitati?« nastavi go- 
spodin ravnatelj. »Knjige su najbolji prijatelji. 
Kad već imate tu sreću da ste ostali ovdje, dok 
vaši drugovi gube vrijeme na praznicima, isko- 
ristite to malo na ponavljanje povijesti i zemtjo- 
pisa. Razumijete li?« 

Nažalost su razumjeli. 

Pavle i Rene promrmljaše: »Dobro gospodine 
ravnatelju«. 



MALA VRTLARICA 

Ovaj se napokon udostojao udaljiti, pošto im 
je dobacio mrzovoljast pogled. 

»A što se sreće tiče, ne možemo reći, da smo 
osobito sretni,« zaključi Rene, čim se ravnatelj 
ponešto udaljio. 

Zatim je dao oduška bijesu, koji ga je gušio. 
Bilo je zgodno gledati tu njegovu srdžbu. 

»Dakle nikada ne može čovjek biti miran,« pro- 
gunđa on. »Ova bi gospođa htjela, da radimo 
od jutra do mraka. Svi su jednaki: ravnatelj, 
profesori i prefekti! Dotjerat će dotle, da ih 
više ne ću podnositi . . .« 

Ali se odmah nasmiješi. Podvornik Franjo pre- 
kinuo je baš u dobar čas njegove provale bijesa. 

»Dumontel, pismo za vas!« 

Pošao je gimnastičkim korakom. Omot je bi- 
jel. Rene ga razgledava vraćajući se Pavlu, ali 
se skanjiva otvoriti ga. 

»To mi mama piše.« 

Da li se ne žuri čitati list, zato da ne rastuži 
druga, ili jednostavno želi polako i dugo u nje- 
mu uživati? 

Pavle postaje nestrpljiv. 

»Šta ti može pisati majka?« reče on prezirno. 

»Odmah ću vidjeti.« 

Rene ga uhvati za ruku i odvuče do klupe, 
gdje su malo prije sjedili i spremi se da podere 
omot. Podijelit će pismo kao dobri drugovi, kao 
što to čine s voćem i kolačima. 

»Tvoja mama živi posve sama?« upita Pavle. 

»Da, tata je već davno umro.« 

Rene je započeo čitati, ali odjednom zgužva 
pismo, baci ga daleko preda se i žalostan, ugu- 
ravši lice među dlanove, žestoko se rasplače. 


Kakvu je to neugodnu vijest dobio? 

Pavle preneražen ovim naglim očajem nije 
smogao ni jedne utješljive riječi za svog prija- 
telja. Njegovo je uzbuđenje naraslo, kad je ugle- 
dao gospodina ravnatelja, kako opet dolazi k 
njima. 

Gospodin ravnatelj je, uza svu strogu vanj- 
štinu, dobar čovjek. 

Primi dječaka za ramena i nježno ga zapita: 

»Šta ti je, mališu, da tako plačeš?« 

Rene žestoko jeca: Grlo mu se stislo. Htio bi 
govoriti, ali kod svakog njegovog napora da 
to učini, spriječi ga nova navala suza. Napokon 
s mukom izusti, gutajući suze: 

»Mama, mama se opet udaje.« 

»Jadno dijete!« 

Gospodin ravnatelj je problijedio. On razu- 
mije tu dječiju bol. U dječijem srcu ima više mje- 
sta uspomenama, nego u srcu odraslih, pomisli. 
Potapša obraze malog nesretnog đaka, i ganut 
tom boli, ode bez riječi. 

Tada Pavle htjede utješiti svog prijatelja. 

»Tvoja mama se ponovno udaje,« reče mu 
samilosno, »pa zar radi toga treba toliko pla- 
kati?« 

»Ali ti ne znaš sve,« odgovori Rene grizući 
svoj rupčić. I doda. 

»Zbilja nemam sreće! . . . Mama se udaje za . . . 
jednog... profesora!!!« 

Sad su se stisli jedan uz drugoga i spuštene 
glave obojica razmišljaju o strahoti nesreće, koja 
je zadesila Renć-a. 

Gospodin ravnatelj se udaljio na vrijeme 

Prevela V. L. 


Zlatni dječak 


Spjevao Vinko Jablan 


Bujala je svježa mladost. Dječak je snove bijele 
ljubio. 

Čeznuo je za mirisom dola i žuborom potoka 
gorskih. 

U vidicima nedosežnih visa duh mu se mladi 
gubio 

i nestajao u šumu vjetra i ječanju valova 
morskih. 


Znao je dušu rodnoga dola i srce vinorodne 
gore. 

Razumio je buđenje njiva u velebne noći 
proljetne. 

Sva mladost mu je bila ko vonj svježeg vina u 
jesenske zore 

ili kao drevni šum jablana u zatišju šume 
stoljetne. 


Poznavao je pjesmu polja, snažni gromor brzih 
rijeka, 

tr’jesak olujnog neba i blistave kapi sunčeva 
meda; 

Ljubio je svom dušom mladi svoj život sred bur- 
noga vijeka, 

U njemu je buktio plam, što je razbijao hridine 
leda. 

j 

Volio je čeznuća i nade. Grlio je rose jutarnje 

i trčao za pupoljcima u proljeti, što rano 
cvjetaju. 

Ljubio je utjehu i bol. Volio je radosti unutarnje 

i čeznuo za čistim danima, što se tako teško 
sretaju. 


Katkada je dječak plakao. Pojmio je udes i 
bolove. 

Znao je, da život nije radost, koja se nikad ne 
pomuti. 

Znao je, da svako veselje sa sobom nosi teške 
molove 

i da su svi biseri naše radosti po trnju razasuti. 

Bujala je svježa mladost. Dječak je snove bijele 
ljubio. 

Čeznuo je za mirisom dola i žuborom potoka 
gorskih. 

U vidicima nedosežnih visa duh mu se mladi 
gubio 

i nestajao u šumu vjetra i: ječanju valova 
morskih. 

Obalom Crvene Hrvatske 


Sa skadarske čaršije na — more 


(Svršetak) 

Podalje od Bojane, koja je bistro-plave boje, 
smjestilo se kaljavo Skadarsko jezero, koje više 
sliči riječnom rukavu, negoli jezeru. 

Na jednoj čistini između zidova staroga gra- 
ga poznaju se još široke crte izvučene vapnenim 
mlijekom. Naš vodič s tugom u glasu objašnja- 
va, da su tu albanske djevojke cvijećem dočeka- 
le talijanske vojnike, koje je predvodio maršal 
Badoglio. 

Vraćamo se polagano natrag između posivjelih 
zidina staroga grada Skadra. Oko sačuvanih otvo- 
ra u debelim zidovima zijevaju puškarnice, a 
povrh zidova raste drač i trava, u kojoj zrikavci 
zriču na prijepodnevnom suncu isto onako, kao 
što su to činili i u davno doba, dok je još stari 
grad Skadar svojim kamenim grudima odbijao 
tuđinske navale i dok se je na njegovim zidina- 
ma bio boj i lila krv. 

Jato vrana, preplašeno bukom naših koraka, 
nestalo je grakćući u pravcu rijeke Bojane, a 
onda je ponovno zavladala među hladnim i plje- 
snivim zidovima mračna i duboka tišina. 

Na povratku prošli smo skadarskom čaršijom. 
Sretamo seljake, koji jašu na magarcima i tako 
dopremaju na čaršiju svoju robu: šaku voća ili 
komad prljavoga sira. Ako dopremaju u grad 
više robe, onda albanski seljaci natovaruju tu 
robu na primitivna kola, koja su veoma uska, a 
debeli kotači, koji imaju u promjeru i preko 1 m, 
završavaju čvrstim žbicama i okovom, koji je 
razlog jakom drndanju kola. U kola su upregnuti 
maleni volovi. Kad seljaci voze na tim kolima si- 
jeno, onda visoki voz prijeti, da će se svaki čas 
prevrnuti. 

Čaršija u Skadru nije nimalo zanimljiva. Fol- 
klornog značenja uopće nema, a jedina joj je i 
glavna karakteristika velika prljavština, koja 
vlada u pojedinim njenim dućančićima, počevši 
od onih, u kojima se prodaje duhan, pa do onih, 
u kojima možete kupiti kruha i slatkoga. 

Dućančići su maleni, neugledni i prljavi. Obrt- 
nici rade u dućanima, koji su posve otvoreni, 
svoje obrtničke poslove obavljaju na stari, kon- 
zervativni način, kako su radili njihovi očevi, 
djedovi i pradjedovi. 

Roba je izložena prašini, suncu i muhama. Hi- 
gijena još nije poznat pojam među ovima zbi- 
tim i uskim kućicama. 

Seljaci nude svoju robu, koja je smještena na 
cesti, a i sami seljaci najčešće sjede na tlu oče- 
kujući kupce. 

Smrad i prljavština miješaju se u ovim uskim 
drvenjarama, pod čijim krovovima sumorni i za- 
mišljeni muslimani uz ibrik crne kave rade svoje 
svakidašnje poslove i nekako žive, živuckaju, 
životare. 


Napisao Vi lim Peroš 

Brzo smo prošli čaršijom, spremni smo za po- 
lazak, jer je već 10 sati izjutra, a nas čeka još 
dalek i naporan put. S najrazličitijim utiscima 
napustili smo Skadar i uz obalu Skadarskoga je- 
zera nastavili smo put prema Baru, Budvi, Her- 
cegnovom i Dubrovniku. 

U Baru je po svoj prilici nastao i ljetopis popa 
Dukljanina, prvoga historičara hrvatske povijesti 
na hrvatskom jeziku. Njegova pričanja osnovana 
su na živoj narodnoj predaji, te svjedoče, kako 
je u narodu bio jak spomen na dogođaje iz do- 
ondašnje hrvatske povijesti. 

Od njega imamo i prvi (nesačuvani) spomen 
na hrvatskom jeziku o krunjenju prvoga hrvat- 
skoga kralja Tomislava. 

U punoj brzini ostavljali smo posljednje kuće 
Skadra, na kojima se, kao i na svim ostalim ku- 
ćama današnjega Skadra, nalaze naslikana Mus- 
solinijeva glava i natpis: Rex-Duce. 

Jurimo po lošoj cesti, koja je dokaz slabe vla- 
davine kralja Zogua, koji je s velikim kapitalom 
pobjegao iz zemlje pred Talijanima, koji su obe- 
ćali, da će brzo urediti zemlju: izgraditi željez- 
nice, ceste i mostove i u svakom pogledu unapri- 
jediti državu. Zamišljeni pod dojmom mnoštva 
utisaka pokušavamo sebi dati odgovor na pitanje, 
hoće li Talijani doista izvršiti svoje obećanje, ali 
umjesto odgovora pred našim očima otvaraju se 
silhuete upitnika . . . 


Dvostruko ogledalo 

Tužio jedan seljak kajmekamu svoga komši- 
ju, što su mu njegova goveda potrla kukuruze. 

Kajmekam dobavi preda se seljaka, pa za- 
pita: »Jesi li ti pustio svoja goveda u kukuruze 
svoga komšije?« 

»Nijesam, beg-efendija!« odbije seljak. 

»Ali dobar si čovjek, kaži, ako si!« veli kaj- 
mekam, »nemoj inćariti (nijekati), jer eto ti već 
glava raste!« 

Seljak se stane u licu mijenjati, a kajmekam 
uzme ogledalo, koje je od dva stakla bilo, jed- 
no je pravo kazivalo, a drugo je povećavalo pa 
okrene ono, što povećava prema seljaku, da se 
vidi. Ugledavši se na ogledalu seljak stane pri- 
znavati i moliti, da plati kvar, a da mu glava bude 
kao što je bila. 

»Eto je, kako je bila,« reče kajmekam i okre- 
nu prema njemu ono drugo staklo, pa reče: »Pa 
nemoj više puštati goveda u tuđi usjev, a sad 
idi, plati kvar!« 

Ugledavši se seljak na ogledalo kao i obično, 
obraduje se i ode te plati komšiji kvar, a čuvao 
je od sada tuđe kukuruze kao svoje. 

Nijemci i Francuzi Napisao Josip Zidarić 


Teško da među evropskim narodima opstoji 
već dugo vremena opreka, kakva opstoji između 
Francuza i Nijemaca. Budući da obadva naroda 
imaju danas političku granicu pri rijeci Rajni ili 
bar blizu Rajne u kraju, gdje su se u prošlim 
vjekovima često pobile vojske u odlučnim bitka- 
ma, naravno je, da se bar svaki obrazovani čo- 
vjek zanimo, u što će se izvrći strahovito evrop- 
sko i uopće svjetsko naoružavanje. Sjećajući se 
novoga strašnoga rata nehotice se u duhu pre- 
nosimo u one krajeve, gdje je međa germansko- 
ga njemačkoga i romanskoga francuskog svije- 
ta. Doduše vojni stručnjaci proriču, kako će ka- 
kav veliki rat prouzročiti odlučne bitke i u kojem 
drugom kraju Evrope, no iskustvo, koje je Evro- 
pa stekla kroz stotine godina sili i francuske 
državnike da budno paze na svoju istočnu gra- 
nicu. 

Kad se sjetimo historijskih opreka između 
obadva naroda, čini nam se vjerojatnim, da su 
obadva naroda zacijelo pripadnici sasvim različi- 
tih rasa, među kojima nije ništa zajedničko ni 
srodno. 

Ipak je drugačije. U krajevima na zapadu od 
rijeke Rajne veoma su se miješali Francuzi i Ni- 
jemci. Tako je i u Švicarskoj. No zanimljivo je, 
da se u onim krajevima, gdje su graničila obadva 
jezika (francuski i germanski), francuski jezik 
već više stoljeća širi polagano na istok sve bliže 
prema Rajni. Tako je bilo i u zapadnoj Švicar- 
skoj, gdje je francuski jezik potisnuo jezičnu 
među prema istoku, pa su najedamput zatvarali 
njemačke škole u nekim mjestima. Nije se više 
prijavljivalo dosta djece u njemačku školu, jer 
su Nijemci naučili francuski, i to im je postao 
novi materinski jezik. 

U Belgiji većina naroda govori germanskim 
(flemskim) jezikom, a manjina govori valonskim 
jezikom. Valonski je jezik prema francuskome 
otprilike onakav, kakav je slovenski jezik prema 
štokavskome narječju, kojim govore Srbi i velik 
dio Hrvata. Donedavna još flemski su građani po 
belgijskim flemskim gradovima smatrali fran- 
cuski jezik kao jezik obrazovanih ljudi, kao je- 
zik, u kojem treba da se pišu knjige i novine, a 
svoj su domaći flemski jezik smatrali kao jezik, 
kojim se može govoriti kod kuće. 

Tek je u novije vrijeme nastalo življe gibanje 
među belgijskim Flemima, pa im je uspjelo dati 
flemskome jeziku u javnome životu ista prava, 
koja je imao i francuski jezik. (Valoncima je 
francuski jezik književnim jezikom.) Zanimljivo 
je, da u .sjevernome kutu Francuske kod grada 
Dunquerque-e (čita se otprilike Denkerk) go- 
vori oko 150 tisuća ljudi flemskim jezikom, a na- 
rod, koji stanuje danas u sjevernoj Francuskoj 
u industri jalnome kraju pri Belgijskoj granici, 
flemskoga je podrijetla, no zaboravili su flemski 
govoriti u posljednjih 300 do 350 godina, otkad 
su ti krajevi dospjeli pomalo u vlast Francuske. 
Još se i danas Flemi veoma lako pretvaraju u 


Francuze. Tko zna, kako će biti u Alzaciji, gdje 
narod govori doduše njemački, ali je ta zemlja 
bila pod francuskom vlasti oko 200 godina, dok 
je nije dobila opet Njemačka prije 469 godina, a 
sada je zemlja iznova fracuska, otkad se svršio 
svjetski rat. Koliko se dalo razabrati prema ne- 
kim vijestima u novinama, mogli bismo naslutiti, 
da je u srcu Alzačana nastala prava zbrka osje- 
ćaja, što su oni zapravo. U njihovu se srcu bore 
suprotne težnje. Kao da su nekako napola Fran- 
cuzi, a napola Nijemci. 

No treba znati, da su južni Nijemci mješavina 
dviju različitih rasa. Jedna je nordijska, vitka s 
bijelim i rumenim licem, modrim očima i plavom 
kosom. Druga je po stasu niža, nekako zdepasta, 
tamnije kože, smeđe kose i tamnijih očiju. To je 
rasa, koju učenjaci zovu različnim imenima (kelt- 
ska, alpinska, crvenkasta i t. d.) 

Takva ista rasa stanuje i po Francuskoj, oso- 
bito u gorskim krajevima Francuske. Prema tome 
opstoji i dosta velika razna srodnost bar južnih 
Nijemaca s Francuzima. Ono, što jače razlikuje 
Francuze od Nijemaca, to je činjenica, da su na- 
ročito južni Francuzi mješavina s mediteranskom 
rasom ljudi, t. j. s crnomanjastim veselim lije- 
pim južnjacima, koji stanuju po zemljama na 
sjeveru od Sredozemnoga mora. Nijemci su se 
s tom rasom miješali veoma malo. Na drugoj su 
strani opet istočni Nijemci mješavina Germana 
sa Slavenima, koji su pod njemačkom vlasti na- 
učili njemački jezik. 

Međutim da bi obadva naroda Francuzi i Ni- 
jemci, mogli živjeti u miru jedni uz druge, poka- 
zuje Švajcarska i Belgija. Belgijski su Flemi pod- 
rijetlom uglavnom donjonjemačko pleme, i to 
potomci onih Franaka, koji su u prvim vjeko- 
vima poslije propasti zapadnoga rimskog car- 
stva osnovali pomalo najjaču državu zapadne i 
srednje Evrope. 

Tek je 20 godina prošlo iza strašnoga svjetsko- 
ga klanja, a mi smo postali svjedoci novog uža- 
snijeg rata i to upravo između Nijemaca i Fran- 
cuza. Budućnost će pokazati, kakve će to poslje- 
dice imati ovaj rat za položaj tih dviju velikih 
narodnosti. 


Hrvatsko hodočašće s preuzv. g. drom Aloj- 
zijem Stepi ncem na čelu ponijelo je Sv. Ocu 
Papi XII. 

NAJNOVIJU KNJIGU DRUŠTVA SV. JERONIMA 
ko ju je napisao dr fra Bernard i n P o 1 o- 
n i j o. 

Kn jiga nosi naslov »Blaženi Nikola 
T av i 1 i ć.« 

U njoj se nalazi sve, što se zna o tom hrvat- 
skom blaženiku. 

Knjiga stoji 20 Din (uvezano 10 Din više). Na- 
ruču je se na adresu: Hrvatsko Književ- 
no Društvo sv. Jeronima, Zagreb, 
Trg Kralja Tomislava 21. 

Slika desno: 
NAPETI MOMENAT 
U AEROPLANU 


Foto Ufa 



Snimanje rainif) siraf)oia iz aeroplana 


Koliko puta smo gledali u filmovima namje- 
šteni rat. Iako je sve to bilo samo namješteno za 
filmovanje, ipak je u nama ostavilo utisak teške 
stvarnosti i straha, da se to ne bi gdjegod dogo- 
dilo u zbilji. Nažalost to se sve zbiva, i danas već 
ima mnogo tisuća metara filma, koji je snimljen 
na licu mjesta u sadašnjem evropskom ratu. 

Operateri filmskih poduzeća, dodijeljeni voj- 
ničkim odjelima ili kao zastupnici svojih poduze- 
ća, izlažu svoje živote ratnim opasnostima, da uz- 
mognu snimiti sve strahote, što se događaju u 
ratnim područjima. 

Operater Bleeck-W. sam priča o svojim film- 
skim snimanjima na fronti: 

»U početku sam ja bio jedini filmski operater, 
koji je u kabini jednog bombaša učestvovao u 
svim njegovim letovima na fronti. Sedam puta 
u četiri dana sukobili smo se do sada s neprija- 
teljem. Kao operater letim sasvim razumljivo u 
posve regularnom bombašu, koji ima svoj vojnič- 
ki nalog jednako kao i svaki drugi bombaš. Kao 
peti čovjek snimam uopće sve, što dođe na do- 
hvat kamere. Ovdje se međutim moram iz razu- 
mljivih razloga odreći svakog inače tako često 
poduzimanog pokusa, da s kamerom napustim 


samu kabinu aeroplana. Često puta snimamo na 
terenu pod zaštitom oklopljenih kola, kao i s 
krovova kuća događaje metar po metar. Dakako 
da se uvijek nalazim u prvim redovima vojske. 

Najjači utisak čini na mene kod svakog leta 
nepredočiva hladnokrvnost letača, njihova velika 
sigurnost i bezuvjetno povjerenje u pouzdanost 
čovjeka i stroja. Obranbeni pokušaji neprijatelj- 
ske zračne obrane ili napadaji stranih lovaca nisu 
u stanju kod njih prouzročiti ni najmanju ner- 
voznost. Kratak sporazum između osmatrača i 
pilota i već je spretni hladnokrvni manevar od- 
nosni aeroplan izveo iz svake neprijateljske va- 
tre. A to je moguće samo zato, što se svaki po- 
jedini od njih u uvjerenju bezuvjetnog drugarstva 
može osloniti jedan na drugoga.« 

Bez i najmanjeg uzbuđenja, dakle upravo ta- 
ko, kao da se radi o nečem, što se razumije sa- 
mo po sebi, otišao je Bleeck-W. iza svog priča- 
nja na svoju dužnost. 

I tog operetera pozvala je poslije kratkog raz- 
govora s nama dužnost opet natrag na frontu. 
Ono, što se u današnjim teškim danima traži od 
filmskih operatera na ratištu, moći će se sasvim 
prosuditi tek kasnije poslije stanovitog vremena. 

















Kako su se razumjeli 


U stara vremena, kada su u Krajini uredovala 
samo njemačka gospoda, dođe baja Šima sa svo- 
jim sinom liječniku, da mu ovaj izda svjedodžbu, 
da je sin tjelesno i duševno dobro razvijen. 
Gleda doktor sina, ogledava ga sprijeda i stra- 
ga. Nu čini mu se da je dječak još slabo uzra- 
stao, pa će Šimi: 

»Mein Freund, tvoja sin ne rast.« 

Začuđeno ga gleda baja Šima, čisto ne vje- 
ruje svojim ušima, pa će onako zatežući: 


»Ha, šta velite?« 

»Ne rast, tvoja sin!« ponovi doktor. 

»Ta . . . Bože mi prosti . ? . ima on kod popa i 
krsni list,« odgovori Šima još više začuđen i mu- 
cajući. 

»Jawohl, jawohl! aber, lieber Freund, on je 
ne rast! Rasumiš: ne rast!... Jawohl!« 

»E pa dobro, gospodine doktore, ako si ti vol, 
moj sin ipak nije nerast!« razljućeno odgovori 
baja Šima te ode sa sinom. 

Izvorna novela „ Obitelji “ 


Ave Maria 


Napisao Imbro Polgar 


Nebo je zastrto gustim, tmastim oblacima, pu- 
nima kiše. Vihor mahnito zviždi ulicama milijun- 
skoga grada. Tu i tamo padne već po koja krup- 
na kaplja kiše. Iz daljine čuje se tutnjava naj- 
prije tiho, onda sve jače i jače. Čini ti se kao da 
neprijateljski topovi gruvaju na grad. 

Grmljavina se sve više približava. Premda je 
tek podne, gradom je zavladala neka teška polu- 
tama,, koja guši, koja napunja grozom. 

Najednom strašni pljusak prekine tu groznu, 
grdnu tišinu, punu iščekivanja, a ispresijecanu 
tek rikom dalekih gromova. Voda se iz oblaka 
bujicom lijevala. Kaplje kiše, velike kao grašak, 



FRED SMIT, ČOVJEK SA „ŽELJEZNIM PLUĆIMA “ . 

Sin američkog miljardera Fred Smit bolestan je na dječjoj paralizi. 
Za njega je načinjen posebni aparat za disanje i kretanje, izvan kojega 
ne smije boraviti više od 2 min. Bio je ove godine i u Lurdu, ali nije 
ozdravio tjelesno nego je primio velike duhovne milosti. Nedavno 
se Fred Smit i oženio 

izgledale su u prvi mah kao komadi leda. Te vo- 
dene kuglice padale su na pločnik te se rasprši- 
vale u bijeloj pjeni. Ulice su za tili čas bile vo- 
dom pokrivene. 

Ono nešto ljudi, što još za vremena* nije uma- 
klo, brusilo je pete, da što prije dođe do kakvog 
tramvaja ili se stislo uz vrata velikih palača. Me- 
đu ovima našao sam se i ja. Kišobran sam zatvo- 
rio. Kod takvoga »tuša« bio je on posve nespo- 
soban, da vrši svoju redovitu zadaću. 

Iz svoga zakutka promatrao sam život oko se- 
be. Automobili su išli, nisu jurili. Zaustavljao ih 
je užasni vjetar, koji je tako nemilosrdno udarao 
o njih krupnim kapima kiše, da bi ovi od časa na 


čas gotovo stali. Prolaznika više nije ni bilo; sve 
se je sklonilo kojekuda. 

Pod mojim nogama valjao se Dunav nabujao, 
silan, blatan, a na brijegu s protivne strane oku- 
pili se crni, gusti oblaci oko bijelih zidina Cita- 
delle. Odavle bi od časa do časa jasna munja 
prosjekla tamnim nebom i tmastim oblacima. 
Odgovor je bio: strašna, a mukla tutnjava, koja 
kao da dolazi iz podzemlja. 

Sve se više zamračivalo. Već sam jedva nazri- 
jevao Elizabetin most, koji je bio tek 100 kora- 
čaja udaljen od mene. Voda iz onih tamnih go- 
mila oblaka rušila se u potocima na grad. 

Pogledam na sat: 12 sati. Morao bih sada kod 
ujaka biti. Neodlučno sam stajao. Zurio sam ni- 
jemo u one- krupne kaplje, koje su tako mahnito 
udarale o pločnik. Ipak! Učinilo mi se, da pljusak 
jenjava. Sad ili nikad! 

I već sam, zguren pod kišobranom, grabio pre- 
ma Elizabetinom mostu. — Ali, eto opet jada! Bio 
sam tek nekih desetak metara udaljen od svog 
cilja, kad li kiša udari nanovo podvostručenom 
jačinom. Moj se kišobran svijao pod teretom silne 
vode. 

Eto me kod mosta. Još malo! Sada valja niz 
ovo nekoliko stepenica i eto me u t. zv. »srednjo- 
gradskoj« crkvi. 

Gle! Ko bi mislio! Crkva je puna! 

Pošao sam u jednu od zadnjih klupa. Svećenik 
je na oltaru svršavao sv. misu. U crkvi je vladala 
tama — tiha, smirena, pobožna. Onaj mrak pro- 
bijali su snažni zvukovi orgulja. 

Uzeo sam krunicu. Počnem se moliti. Glasovi 
kao da su utihnuli. Dignem glavu. Svećenik sa 
oltara davao je posljednji blagoslov. Izgovarao 
je polagano, mirno, svečano. 

Tihi zvukovi orgulja posve zamriješe. A onda, 
oh, onda?! 

Ljudi su ostajali na svojim mjestima. Činilo se 
kao da nešto' očekuju. 

Ja sam nizao zrnca svoje krunice jedno za 
drugim. Najednom začujem gore, iznad sebe la- 
gani, tihi, dostojanstveni, nježni, meki sopran: 
»Ave Maria!« 

Uz kraljevsko glazbalo orgulja čuje se violi- 
na. Ona kao da plače, kao da plače od ushićenog 
hvalospjeva, smjernog poklona, bolnoga kajanja, 
žarke molitve nebeskoj Majci. 

Pustim krunicu na klupu. Glava mi se spusti 
među dlanove. Slušao sam: » . . . gratia plena.« 

Divni sopran uzdizao se u visinu, kao da hoće 
doprijeti do kraljevskog prijestolja One, Zaruč- 
nice Duha Svetoga; zatim se je spuštao duboko, 
duboko, kao da želi označiti neizmjernost i dubi- 
nu milosti One, Majke Božje. 

Više nisam znao za sebe, za onoga, čija su ko- 
ljena klečala na tvrdom klecalu, za onoga, komu 
su hlače bile pokisle. Bio sam gore, ondje, kamo 
su me uzdizali topli zvukovi orgulja, ondje, kamo 
me je zanio predani, nježni glas violine. 

Klečao sam nijem. A pjesma poklona, ljubavi, 
prošnje zanosno se uzdizala premo Njoj, našoj 
Majci: »Dominus Tecum, benedicta Tu in jnuli- 
eribus!« 

Ovdje kao da su orgulje zastale, violina kao da 
je za časak zanijemila, a glas kao da nije mogao 
dalje od svetoga strahopočitanja. A onda, kao da 
ih je nebeska Majka sve skupa ohrabrila, započe- 
še veličanstveno, mirno: » . . . Et benedictio fruc- 
tus ventris Tui Jesus.« 

Pjesma stvorenja i stvorenog izvijala se puna 
strahopočitanja, kao što je puna smjernog poklo- 
na pjesma serafina i kerubina, kad u dubokom 
poštovanju pjevaju svoj: »Sanctus« pred prije- 
stoljem Svevišnjega. 

Došao je čas prošnje. Orgulje su tiho pratile 
onaj čisti, jasni sopran, koji je nježno izvijao ri- 
ječi pohvale Majci Božjoj i Majci našoj. »Sancta 
Maria, Mater Dei.« Violina je svojim osjećajnim 
zvukovima divno stapala u skladu cjelinu bruja- 
nje orgulja i onaj visoki glas, koji se dizao sve 
više gore, u eterske visine, do Nje, naše Majke. 

Klečao sam ushićen, a uzet; srce mi je govorilo, 
pjevalo, kliktalo, a usta su mramorkom šutjela; 
dah mi je stao. 

»Ora pro nobis, pro nobis peccatoribus,« diza- 
lo se sa visina gotskoga hrama. Glas je titrao od 
ponizne, pouzdane, predane molitve. Kao da je 
govorio: »Ti, Majko, Ti možeš sve, uistinu sve 
svojim zagovorom! A vidiš, kakvi smo mi — jadni 
grješnici. Moli za nas, Majko, naša draga, dobra 
Majčice!« 

Pred očima kao da mi se maglilo. Ćutila, kao 
da su mu omrtvjela. A iznad mene glas je pjevao 
dalje: » . . . nunc et in hora mortis nostrae. 
Amen.« 

Iz eterskih visina glas je padao. Padao je po- 
lagano, blago, da se završi ne u očajnim basovi- 
ma, nego u stalnoj doduše, ali predanoj spoznaji, 
da svi jednom trebamo završiti svoj tijek zemalj- 
skoga života. I kao da hoće nanovo da zasvjedoči 
svoju predanost u volju Božju, glas je ponovio 
još jednom više, vedrije, veselije: »Amen.« 

Tiha melodija gubila se i zamirala kroz pobož- 
ni, sveti polumrak u tišinu Božjega hrama, da 
utihne napokon posve: »Amen.« 

Bio sam posve omamljen. Klečao sam još neko 
vrijeme mirno, kao da nema života u meni i kao 
da sve u meni bukti i plamsa životom. 

Ljudi su izlazili. Crkva je već bila gotovo 
prazna. Digao sam se i ja. U ušima mi odzvanjaju 
skladni, uzvišeni, nebeski zvuci: »Ave Maria . . . 
Sancta Maria . . . ora pro nobis.« 

Zamočim ruku u škropionicu. Prekrižim se. 
Pogledam na oltar. Pokleknem. I tada iznenada 
probije nutarnji život svom svojom snagom . . . 
Bio sam u onaj čas tako silno oduševljen, tako 
ganut, tako dobar . . . 

Izašao sam iz crkve. — Nema tame! Sve je svi- 
jetlo! Gusti, tmasti oblaci, puni kiše raskidoše se 
i nestadoše. Nad gradom smješkalo se sunce ve- 
dro, jasno, veselo. Kapljice kiše bljeskaju se na 



JEDNA ARIJA OD ČAJKOVSKOG 
Prigodom 100-godišnjice rođenja velikog ruskoga glazbenika Čaj- 
kovskog snimljen je s njegovom glazbom poseban film „Simfonija 
života". Ovo je prizor, gdje Zarah Leander pjeva jednu ariju u tom 
filmu Foto Ufa 

travi u tisuću divnih, rajskih odsjeva. Zrak je 
čist, svjež. Sve odiše svježinom, mladošću, sre- 
ćom. Niti traga kakvim gromovima, kakvoj mu- 
nji, grmljavini. .Sve je smireno, puno ljubavi, po- 
božnosti. 

Na brdu s protivne strane sjali su se zidovi Ci- 
tadelle čisti, bijeli, okupani jasnim zrakama 
sunca. 

Jedino Dunav nosi mutnu vodu u svome krilu; 
nosi je, nosi, da ukloni sve što nije čisto. 

Nestalo je svaki bure, svake oluje. Sve pjeva, 
moli, klikće. Sve gleda gore, u plavetilo neba, 
gore, odakle se smjesi Ona, zaogrnuta plavim, 
nebeskim plaštem. 


Dignem glavu, uprem oči gore, u plave, eter- 
ske visine neba, a iz grudi probije se samo od 
sebe snažno, silno, a opet nježno, blago: »Ave 
Maria.« ' 

Bilješke s puta 


Srce naše stare Bosne 


Nema tu mehraje silne i široke, to jest zelene 
nedogledne tratine, koja je opjevana u narodnoj 
pjesmi i koju si čovjek stranac s ravnice redo- 
vito dočarava. Nego je sve planina zelena, ali i 
kamenita, s mnogim obroncima otegnuta u du- 
ljinu i širinu, puna bogatstva golemoga, od koga 
će koristi biti svakome, tko ruku ispruži u bližoj 
i daljoj budućnosti. Majevica planina je istina 
i zemljom popločena, i zelenila je puna, i šume 
javorove, klenove i borove. I kukuruz, pa i pše- 
nica, na njoj rodi. Ali planinski seljaci u okolici 
Tuzle zakopaju negdje u svojoj njivi deset ašova 
u dubinu i već nailaze na kameni ugalj. 

Rudno blago. Majevica je najbogatija planina 
bosanska, a njezini rudokopi i ugljenici pred* 



DJEVOJKE U TUZLI 


stavljaju neiscrpno blago, tako da je s pravom 
srbijanski novinar Grigorije Božović rekao jed- 
nom zgodom, da je Majevica i sav onaj kraj oko 
Tuzle, »naš budući Ruhr«. Mislio je on to doduše 
sa svoga stanovišta, a mi mislimo, dakako, znat- 
no drugačije. 

Koturajući se cestom čovjek mimoilazi mnoga 
drvarska skladišta, vuče se pored uske bosanske 
pruge, kraj potočića i mnogih zaselaka. Pa naj- 
zad prolazi cesta kroz Lukavac, gdje se puše 
mnogi dimnjaci tvornički, ponosno uzdižu mno- 
ge kuće zidanice, nove, obijeljene, s crvenim kro- 
vovima, što se umiveni sjaju s kišice netom pre- 
stale. No i Lukavac i svi šumarci, što se prosti- 
rahu uz cestu, prođoh da ih ostavim za kasnije 
raspredanje, pa ujurih u Tuzlu, najednom kao iz 
topa izbačen. 

Tuzla! Srce stare Bosne, grad neobične živah- 
nost i izanimljivosti, drugo Sarajevo s licem, ko- 
je je i evropsko i istočnjačko, starinsko i tursko. 
Grad broji po popisu iz g. 1931. — 16.711 stanov- 
nika, koji broj se naglo uvećava, jer se i grad, 
kao najvažniji trgovački centar stare Bosne na- 
glo razvija i spada besumnje u red onih gradova, 
koje očekuje lijepa budućnost. Od svih zname- 
nitosti Tuzle najznamenitija je njezina okolica, 
rudnici i njihove naprave, zatim brojne male ba- 


/V a pisao Hu seji n Đikić 

nje, kiseljaci, a tuzlanska slana banja poznata je 
na daleko radi svoje velike ljekovitosti. Divni su 
ti pejsaži s ledenim izvor vodama, gdje se prire- 
đuju teferiči uz svirku tambura i snažnu pjesmu 
zanosna momačka grla. 

Život u Tuzli. Sam život tuzlanski, zanimljivost 
je svoje vrste. Ti ljudi u njemu, ta muslimanska 
većina, te žene, što se postepeno moderniziraju, 
pa ih tek susrećeš ulicom dvije po dvije, gdje je- 
dna zakrinkana, a druga obučena po posljednjoj 
pariškoj modi (našminkana i podrezane kose), 
prolaze nasmijane u razgovoru. Pa onda opet 
čaršija, tipična bosanska pijaca, na kojoj se kroz 
rijetku maglicu motaju prodavači saleba, vrućeg 
jesenjeg pića, pečenih kukuruza i bundeva, a po 
dućančićima, iza brijega jabuka, krušaka i mnoge 
druge sitneži šmrcaju prodavači. 

Čaršiji je okrenuta leđima omalena katolička 
crkvica. Jer su katolici brojem na sredini između 
muslimana i pravoslavnih. A na gusto su poredane 
kavanice i kavane, gdje se uvijek nađe skup bes- 
posličara. Pa pored crkve moderan vrtni resto- 
ran obasjan jesenjim suncem bruji od žagora gla- 
goljivih gostiju. Iz prostorije istrkuju konobari 
s čistim bijelim pregačama, a megafon raznosi po 
vrtu pjesmu iz radio aparata: 

Davno je bilo to, 

U mjesecu maju . . . 

Bariton nevidljiva pjevača treperi kroz sitna 
srca kikotavih djevojčica, pa se trune osmijesi, 
zvone čaše i sablje časnika, salijeva se žuto piće 
u grla junačka. 

Polazim dalje praćen baritonom neznanog de- 
lije, koji te, pun i zvonak iz daljine doista opija: 
Ja nekoga volim, 

Ja nekoga ljubim . . . 

Tu je velika realna gimnazija, jedna od naj- 
starijih srednjih škola u Hrvatskoj, pa vojnička 
komanda, oficirski dom i pošta velika, prava 
gradska pošta, pred kojom stoje automobili, me- 
školje se mnogi građani i zvrndaju telegrafski 
aparati. 

Opet mnogi prolaznici, starčići, mlade žene i 
smijeh, pa zatim trgovine u dugome nizu, knji-, 
žarski i fotografski izlozi, modra slastičarna, u 
kojoj se osmjehuje ljubezna Čehinja, neobično 
okretna u svome zanatu, da niučem ne zaostaje 
za svojim zagrebačkim kolegama. Ulicom prolaze 
automobili, kola, pješaci. Na trg su prispjeli pla- 
ninski seljaci, visoki, suhi, svaki nosi tovar drva 
na bijednom konjčetu, pa obilazi okolo i nudi 
drva na prodaju, za nekoliko dinara, i opet ne 
može da proda, jer mu nude još manje od malo, 
a čovjek je prešao desetke kilometara, sve radi 
nekoliko dinara. Po gdjekoji proda, ali se poneki 
nađe pa od prkosa otjera tovar natrag, opet pje- 
šačeći, opet se znojeći po žezi i suncu. Toliki je 
prkos u Bosi više put zbog prkosa ljuto 

stradava i pati. 

Na ulicama Tuzle trguje se svuda. Pa ipak je 
trgovački prosperitet posljednjih godina krenuo 

nazad. Ljudi se vrzu, trče, muče se, ali nema više 
onih novaca kao prije, sve je to u manjemu op- 
segu, jer je nastalo novo vrijeme, a Tuzla je po- 
red sveg svog širenja ipak zaostala spram brzog 
vremena. Ono nekoliko tvornica jedini je spas 
ovoga grada. I planina Majevica mnogo znači za 
razvoj mjesta. Ali sve je to još uvijek premalo 
za grad, koji će kroz kratko vrijeme namiriti dva- 
deset hiljada stanovnika. 

Tuzla gravitira Zapadu. Inače je Tuzla zabo- 
ravljena od svijeta, jer s njime nema dobre i 
suvremene veze, a to je ono što njezin procvat 
najviše koči. S jedne strane imade željeznicu, 
koja je premalo, kad se uzme u obzir da Tuzla 
teži upravo protivnoj strani, to jest, — ona gra- 
vitira Zapadu, odakle se u nju teško dolazi. S Brč- 
kom je Tuzla povezana vrletnim planinskim pu- 
tom, koji prelazi najviše vrhove planine Majevi- 
ce, teče kroz veoma osebujan i romantičan kraj, 
a tim putom saobraćaju dnevno autobusi, koji u 
nikome slučaju ne mogu nadomjestiti željeznice. 
Veći radi svoje skupoće, a i radi nemogućnosti 
otpremanja silnih zaliha voća i ostalih produkata. 

Kroz Tuzlu teče rječica Jala, zbilja jalova voda 
i neznatna. Nedaleko Tuzle nalazi se rudnik Mon 
tanika, planinsko naselje Gornja Tuzla, te solana 
Kreka, najveća zaliha u cijeloj srednjoj Evropi 

Zanati su u Tuzli propali prilično i potisnuti su 
kao i svuda industrijskim produktima, koji se 
dnevno sve više množe. Životne prilike i nestaši- 
ca novca pogoduju razvoju industrije, koja baca 
na tržište robu slabe kvalitete, ali zato niskih i 
najširim slojevima pristupačnih cijena. 

Mentalitet Tuzlanaca. Što se tiče ostalih oznaka 
tuzlanskog života konfesionalne razlike ne igraju 
ovdje na sreću veliku ulogu. Žiteljstvo musliman- 
ske vjeroispovijesti najbrojnije je. Muslimani su 
sve bogati ljudi, a iza njih dolaze pravoslavci. 
To su dvije najtrgovačkije kaste, vrsta ljudi mno- 
go slična u svome mentalitetu, špekulantskom ko- 
prcanju i neobičnom svojstvu snalaženja u sva- 
koj situaciji. Ali zato su katolici ono najhitnije i 
najetičnije, ono što čini srž grada, vrijednost s 
moralnog stanovišta ocjenjivanu. 

Rudnik soli. Razgledavši mjesto, prešao sam u 
okolicu. Rudnik soli Kreka nalazi se nedaleko 
samog mjesta. Ovdje se kopa kamena sol, dočim 
je na još jednom mjestu, kod Simina hana, drugo 
nalazište, gdje se nalaze veliki bunari, iz kojih se 
crpi slana voda i u narodnim ukuhavaonama pre- 
rađuje u odličnu kuhinjsku sol. 

Ime same Tuzle nastalo je po toj toliko obila- 
toj solnoj produkciji još u doba Turaka, prije 
kojih se je grad nazivao »Soli«. 

Glavni predjeli su solane na ovome mjestu bli- 
zu grada, zvanome Kreka. Tu se u velikom nizu 
raznovrsnih građevina, u zakučastim prostorija- 
ma, laboratorija i iskuhaona vrzu mnogi inžiniri, 
nadglednici, radnici, svaki u svom odjeljenju, 
njih oko 300 na poslu, a 600, koji će ih zamije- 
niti. Svih 900 ljudi posluju u tri radne stope. Po- 
sao se odvija brzo, upravo filmski zanimljivo. 

Sol je izvrsna po slanoći i tečnosti. Solanu sam 
razgledao kao neki filmski žurnal. Vidio sam 
mnogo i sve je to teško u tančine opisati, jer se 


nema šta. Posao je to, koji je zanimljiv najviše 
po rezultatima, jer su računi monopolske uprave 

0 dobiti još najljepši i najzanimljiviji, a inžiniri 
svi od prilike pravoslavci na čelu sa Živojinom 
Popovićem smješkaju se bezbrižno nad mnogim 
kemijskim formulama, kojih čeprkanje donosi 
»uhljebljenje«. 

Solni bunari tuzlanski su po kazivanju solskih 
stručnjaka upravo neiscrpivi. Pa se i pored te vo- 
dene mase, koja daje 40 posto čiste soli, nalaze 

1 mnoge podzemne naslage, koje se vade iskopa- 
vanjem. Dobivena sol je bijela, sniježno nježna 
i milovidni kristalni komadi izazivlju osmijeh za- 



STARI TUZLANAC SA ŽENOM 


dovoljstva. Bregovi tuzlanski tek su početi sa 
iskopavanjem i prema informacijama upućenih, 
čim se načme sa velikim bušenjem i kopanjem 
ove soli, bit će je toliko da ćemo moći podmiriti 
gotovo svu srednju Evropu. A to veliko vađenje 
počet će još ne dugo po završenju svih priprema 
na terenu. 

Pa kada ne stigoh pogledati ugljeni rudnik 
Montaniku zbog večeri, koja se spuštala, pogle- 
dah još toranj iz predratnih dana na mjestu, 
gdje ga je podigla još Austrougarska, a gdje su 
se vršila već često puta pokusna bušenja i istra- 
živanja po najboljim tadanjim geolozima. U je- 
dan mah došlo se do nafte, ali nedostatak na- 
prava zapriječio je daljnje radove. Ovi su danas 
pogotovo nemogući, jer zahtijevaju milijunski 
trošak. A konačno glavno je da je ona tu pa 
neka čeka bolje dane, koji možda i nijesu neiz- 
mjerno daleko . . . 

(Nastavak na strani 617.) 

HITAC U TAMI 


ROMAN 0 TAJNI JEDNOG UMORSTVA — 

Lidija je začuđeno zanijekala glavom i rekla, 
da ne može razumijeti, kako otac može uopće 
doći na tu pomisao. Ona nije izašla, nego je le- 
žala u svom krevetu i spavala. 

Major je odahnuo. Činilo mu se nemogućim, 
da bi njegova kćerka mogla tako otvoreno lagati. 

Tada mu je palo napamet još nešto. Zapitao 
je Lidiju, ne poznaje li nekoga gospodina, koji 
tako i tako izgleda, i opisao joj ubicu, kako mu 
ga je prikazao Hempel. 

Ovo je pitanje proizvelo neočekivan dojam na 
mladu udovicu. Lidija se stala tresti, njene se oči 
široko otvorile, izraz tjeskobe i straha prešao je 
preko njena poblijedjela lica. Pri tom je uzdig- 
nula ruke, kao da se želi od nečega obraniti. 

»Ne ... ne . . .« promuca ona tiho. 

Kad je međutim major prestrašeno zapitao: 

»Lidijo, ti dakle poznaješ takvog čovjeka, zar 
ne?« ona se potresla i odgovorila bez oklijeva- 
nja: »Ne ... ne . . . ne . . .« 

Zapitao ju je još jednom, ali je Lidija, koja se 
posvema smirila, ostala kod svog ne. 

Major nije znao što da misli. U sebi je osjetio 
nemir, kojega se uzalud nastojao otresti. 

Pola sata kasnije donio je majoru trhonoša 
malen omot. Kad ga je otvorio, našao je unutra 
knjigu: »Hipnotizam i slična stanja sa stanovišta 
sudske medicine od dra Gilles de la Tourette, 
s predgovorom profesora Charcot-a«. Silas je 
priložio nekoliko redaka. 

Naveče je major proti svom običaju čitao ovu 
knjigu duboko u noć. I kad je daleko iza ponoći 
ugasio svijetlo, bilo mu je, kao da se pred njim 
otvorio svijet, o kojemu dosada nije imao ni 
pojma . . . 

Kad je Silas Hempel sutradan došao po majora, 
da se zajedno odvezu put vile Lotos, našao je sta- 
roga gospodina u najvećem uzbuđenju. Major 
mu je predao zgužvan i ponovo brižljivo izgla- 
đen listić. 

»Ovo sam danas, dok sam temeljito pretraživao 
Lidijine stvari, našao u kutu jednog Ormara. Pa- 
pir je bio zgnječen i bačen. Tako je to čudno- 
vato . . . čitajte sami . . .« 


Osobito pazite što bolesnik pije! 

Ako Vam je ikako moguće, dajte mu za 
zdravlje i užitak čim češće najbolju pri- 
rodnu mineralnu vodu 

ONU SA CRVENIM SRCIMA. 

Ako sami bolujete ili se ne osjećate dobro, tražite kar- 
tom besplatni kupališni prospekt, u kojem imate i mno- 
ge korisne upute o zdravlju, smrtnosti, debljini, nor- 
malnom porođaju i trudnoći, odnosu visine i težine te 
kalendar do 1980. godine! 

Uprava Radenskog ljekovitoga kupališta 
Slatina Radenci 
(kod Maribora) 


NAPISALA ANA HRUŠKA — PREVODI V. S. 

(Nastavak) 

Silas je čitao na pisaćem stroju pisane retke. 
»Ako želite doznati, ko je ubio vašega muža, 
dođite u Alwingerovu vilu Lotos. Ondje vas oče- 
kuju u 9 sati naveče. 

Za ovo pismo i vaš posjet ne smije nitko do- 
znati. Nepoznat prijatelj.« 

»Što ćete vi na to?« upita major uzbuđeno. 
»Da imamo razloga, da što prije upoznamo 
tog nepoznatog , prijatelja’! Zar ne, vi više ne 
sumnjate u to, da je vaša kćerka bila u vili 
Lotos?« 

»Iza što sam našao ovo pismo, ne mogu se 
više nadati, da je moguća kakva zamjena lica, 
premda si ne mogu razjasniti . . .« 

»Mi ćemo razjašnjenje naći po svoj prilici u 
vili Lotos. Moj auto čeka dolje. Jeste li spremni, 
gospodine majore?« 

»Da. Pođimo.« 

I pošli su. Usput razgovarali su o knjizi, koju 
je majoru poslao Silas i koja nije u onoga po- 
budila samo najveće zanimanje, nego i toliko po- 
dučila, da je Hempelova predmnijevanja o nalo- 
zima, danima u hipnozi, bar u načelu priznao kao 
moguća. 

Konačno su prispjeli na cilj. 

Vila Lotos ležala je nekoliko po strani od po- 
krajinske ceste ispod visokih stabala, koja su joj 
već za bijela dana davala mračan izgled. Sada u 
tmici izgledala je upravo strašna. 

Auto i šofera ostavili su na cesti i uputili se 
pješice prema vili. Dva prozora s lijeve i desne 
strane ulaznih vratiju bila su rasvijetljena, ali su 
na njima bile guste zavjese od zelene svile, pa se 
nije moglo vidjeti, što se u kući dešava. 

Kućna vrata su bila izrađena iz teške bukovine 
i urešena lijepim izrescima. Na vratima je mjesto 
zvonca bio zvekir. 

Tek što je Silas Hempel udario zvekirom po 
vratima, ugasilo se svijetlo s desne strane. 

Silas, koji je pažljivo promatrao kuću i njenu 
okolicu, zapitao je majora, nije li već bio ovdje. 

»Ne,« glasio je odgovor. »Samo moja žena i 
kćerka bile su katkad kod Alwingenovih. Koliko 
se sjećam, bile su jedamput ili dvaput pozvane 
na čaj.« 

»Čudim se, što ovdje na samini ne drže psa.« 
»Doista. Međutim znadem, da su Alwingenovi 
prije imali ovčarskog psa, koji je nadaleko bio 
poznat radi svoje opakosti i divljine. Moja žena 
veoma ga se bojala, premda prijateljima kuće ni- 
kad nije ništa učinio nažao. Po svoj prilici su ga 
prodali ili je crknuo.« 

Međuto se iznutra čuli koraci i vrata su se otvo- 
rila. Pred začuđenim posjetiocima stajala je neka 
crnkinja zlorado smješeći se. Major se nikako 
nije mogao sjetiti, da bi mu žena i kćerka ikada 
nešto spomenute o nekakvoj crnkinji kod Alwin- 
genovih. 



Međuto joj je rekao, da su došli ka gospodinu 
i gospođi Alwingen na razgovor te žele biti na- 
javljeni. Pri tom joj je predao svoju posjetnicu. 

Starica ga je bez razumijevanja gledala i muć- 
kajući crnom glavom konačno rekla: 

»Ništa ovdje biti . . . ništa ovdje biti gospodin 
Alwingen! Ovdje biti samo gospođica Foster i 
gospodin Charlie ... ali gospodin Charlie izaći.« 

Major i Hempel zbunjeno su se pogledali. Za- 
tim je Hempel rekao: 

»Dobro, onda nas najavite gospođi Foster.« 

Crnkinja je još uvijek mućkala glavom i ke- 
sila se. 

»Gospođa Foster ne primiti strani čovjek. Go- 
spođa Foster biti Francuskinja i ne znati njema- 
čki govoriti, kako znati Sally.« 

I već je htjela zatvoriti vrata, ali je Hempel 
žurno podstavio nogu. 

»Eh, tako to ne ide, gospođo Sally! Mi moramo 
govoriti s gospođom Foster! Kažite to vašoj go- 
spodarici, a kažite joj i to, da ćemo s njom vrlo 
rado razgovarati francuski, ako ne zna dobro go- 
voriti njemački.« 

I pri tom je snažno pritisnuo vrata i s majorom 
unišao u predsoblje. # 

Sally se više nije kesila, nego je nestala na li- 
jevo iza nekih vratiju. 

Silas se približio majoru i rekao: 

»Pustite, da ja govorim, i nemojte izdati, da 
sam od policije. Stvar može da bude i posve ne- 
dužna, ali mi moramo pod svaku cijenu doznati, 
kakvi ljudi stanuju ovdje mjesto Alwingenovih 
i kako je nastala ova promjena lica.« 

Tada se ponovo pojavila crnkinja. 

»Gospođa Foster moliti.« 


XVI. 

Crnkinja je majora i Silasa odvela u malenu 
elegantnu prostoriju za primanje, koja je sva 
bila u zelenoj svili. Na uglu sofe sjedjela je po- 
štara gospođa, odjevena u crnom baršunu s čip- 
kama na poput srebra sijedoj kosi. Očitom suz- 
držljivošću je pozdravila došljake i začuđeno ih 
zapitala, čemu ima da zahvali za ovaj posjet, jer 
se ona ne može nikako sjetiti, da se ikad u ži- 
votu upoznala s majorom pl. Marchstatten. Go- 
vorila je brzo, hladno, ali uljudno, iza što ih je 
prije zamolila, da sjednu. 

Silas Hempel, koji je predstavljajući se izgo- 
vorio posve nerazumljivo ime, odmah je uzeo 
riječ. Izjavio je, da su došli, da govore s posjed- 
nikom vile Lotos u vrlo hitnoj stvari, i da su ne- 
malo iznenađeni, što gospodin Alwingen i nje- 
gova obitelj ne stanuju više ovdje. Budući da 
je dotična stvar vrlo važna, nije su se dali otpra- 
viti, jer su se ponadali, da će im- gospođa moći 
razjasniti, kako se to dogodilo i gdje je sada 
gospodin Alwingen. 

Silas Hempel je dobro znao francuski i toliko 
je ljubeznih riječi upleo u svoj govor, te go- 
spođa Foster nije mogla, a da se nekoliko puta 
slatko ne nasmije. Njezin odgovor nije bio više 
tako hladan kao ispočetka. 



KUSANJE VINA NA MARTINJSKO VEČE 


»Razumijem,« ona će. »Vi ste iznenađeni, što 
ste mjesto prijatelja ovdje našli posve stranu 
osobu. I to se jednostavno dade razjasniti ti- 
me, da sam ovu vilu iznajmila, kad je gospodin 
Alwingen s obitelji otputovao u inozemstvo.« 

»O — zar su Alwingenovi pošli u inozemstvo? 
Kada?« 

»Već u rujnu. Čudim se, što vi kao njihovi 
prijatelji toga ne znate!?« glasio je porugljiv 
odgovor. 

Silas se ugrizao za usne, ali je brzo rekao: 

»I to razjašnjava se jednostavno time, što 
smo se gospodin major i ja tek nedavno vra- 
tili s većeg putovanja. Gospođa će shvatiti, da 
mi u to nijesmo mogli biti upućeni. Smijem li 
zapitati, gdje je potpukovnik pl, Alwingen sa 
svojom obitelji?« 

»Koliko znadem, odlučili su proboraviti go- 
dinu dana u Parizu. Njihov ondješnji naslov 
nepoznat mi je. Ne vjerujem, da je poznat mo- 
jemu sinu, jer smo vilu iznajmili preko nekog 
ureda.« 

»Šteta — mislim za nas. Sad naime ne znamo, 
kamo da se obratimo . . .« 

Činilo se, da razmišlja. A zatim će: 

»Zar će milostiva gospoda stanovati ovdje u 
vili za cijelog vremena odsustva Alwingenovih?« 

»Toga naravski još ne znam. Ovisit će po- 
svema o mojem sinu. On je liječnik, ali ne izvr- 
šuje svog poziva, jer se bavi samo znanstvenim 
radom i pokusima. Zato mu je potreban potpun 
mir i zato smo došli u Evropu.« 

»Mislio sam, da ste Francuskinja.« 

»Da. Rođena sam u Parizu, ali sam se udala 
u Ameriku. Moj je muž bio posjednik rudnika. 
Stanovali smo u New-Yorku, ali je Charlie — 
moj sin — učio u Parizu. Kad je Foster pred 
nekoliko godina umro, preselila sam se k sinu, 
koji je tada u Beču slušao predavanja o gine- 
kologiji ... ali oprostite . . ., to vas zaista ne 
zanima!« 

»Naprotiv, svaki će vas sa zanimanjem i div- 
ljenjem slušati, milostiva gospođo. Vaš je glas 
kao glazba, a način, kako čavrljate, ushićuje!« 

»Ali staroj se gospođi ne prave takvi kompli- 
menti, gospodine . . ., oprostite, kako je ono 
vaše ime?« 

»Glasvotter. Uostalom kako možete govoriti 

0 starosti, tako dražesna gospođa . . .« 

»Zar ne vidite moje sijede kose?« nasmije 
se gospođa Foster. 

Hempel se nagne, kao da želi bolje vidjeti. 

»Sijeda? Nemoguće, milostiva! Držao sam vas 
plavušom! Kad se još k tome uzmu u obzir ove 
lijepe oči, iz kojih sijeva vatra mladosti, i ovaj 
mekan, mlad glas . . .« 

Gospođa Foster pomakne se s dohvata svije- 
tla i promuklo nasmije. 

»Dosta, dosta, gospodine Glasrottern,« ona 
će bijesno. »Govorimo o drugoj stvari. Gdje smo 
ono ostali?« 

»Kad ste pošli u Beč k svom sinu,« odgovori 
Silas. 

»Dobro. I odanle došli smo u G. Moj je sin 
trebao mira za rad — u novinama smo čitali 
oglas, da se mirna vila iznajmljuje za vrijeme 
od godine dana. Charlie je došao ovamo, da raz- 
govara s posjednikom . . .« 

»To jest s uredom, o kojemu ste govorili, da 
je posredovao. Ili sam možda ja loše razumio? 
Zar je dr Foster iznajmio vilu izravno od go- 
spodina Alwingena? Tada bi ga lično poznavao 

1 možda bi znao . . .« 

»Ne, ne vjerujem. On mi je rekao, da je bio 
ured za posredovanje . . .« ona će bijesno i ne- 
ustrpljivo i završi: »Ne, ja doista više ne znam! 
Konačno je i svejedno!« 

Major je sjedio i prosto ga tresla groznica od 
bijesa i neustrpljenja. Što ima da znači ovo glu- 
po brbljanje između Hempela i ove stare Fran- 
cuskinje? Zar je detektiv došao ovamo, da joj 
udvara? Ono, što su htjeli znati, ovdje se nije 
moglo doznati — ili je što više odlaskom Alwin- 
genovih prije dva mjeseca dokazano, da Lidija 
nije mogla biti ovdje. Čemu dakle ne odlaze? 


Tada je Silas Hempel na najveće majorovo za- 
čuđenje rekao: 

»Imate, pravo, milostiva gospođo. Doista je 
svejedno! Upravo mi palo na pamet, da mi ne 
trebamo znati naslov prijatelja Alwingensa, jer 
nam u stvari, koja nas je dovela ovamo, ne bi 
mogao dati nikakve obavijesti. Samo kad bi 
ovdje stanovao, bilo bi to možda moguće. I 
upravo zbog položaja njegove vile htjeli smo 
se obratiti na njega.« 

Hempel je prestao govoriti, kao da očekuje 
pitanje. Međutim gospođa Foster nije ništa za- 
pitala. Zatim je detektiv nastavio: 

»Možda biste nam vi, milostiva gospođo, mo- 
gli dati kakvo obavještenje? Kako nijesam od- 
mah na to došao? Premda smo stranci te naša 
stvar ne može u vama pobuditi nikakva zanima- 
nja, ipak sam uvjeren, da je vaša dobra ženska 
duša spremna pomoći i strancima, ako može. 
Varam li se?« 

»Ne mislim... naravski ja sam spremna, da 
svakomu pomognem, ako . . . ali, što zapravo 
želite znati?« 

Iz glasa gospođe Foster nije zvučila ni znati- 
želja ni, osobita spremnost, prije lagana ljutina, 
što je bila prisiljena na ovo razjašnjenje. 

Međutim se Hempel držao, kao da toga ne 
čuje, nego je živo nastavio: 

»Čim vam razjasnim moj položaj, odmah ćete 
sami kazati. Neka moja mlada rođakinja poka- 
zuje u posljednje vrijeme znakove poremeće- 
nja uma, koji se među ostalim očituju tako, da 
često nenadano nestaje — ponajviše naveče ili 
u noći — a da dosada nije bilo moguće ustano- 
viti, kuda ide.« 

»Zar je o tome nijeste pitali?« Francuskinja 
će brzo. 

»Da, ali ona ne će ili ne može se sjetiti, gdje 
je bila — da, da je uopće bila vani.« 

Gospođa Foster sjedjela je nepomično. Na 
njenom se licu nije moglo vidjeti ni zanimanje 
ni dosada, jer je bilo posvema u sjeni zelenog 
zastora svjetiljke. Iza kratke šutnje začulo se 
iz te sjene pitanje: 

»Kako ste došli na misao, da se o tome oba- 
vijestite kod Alwingensovih? Zar predmnijevate, 
da je vaša rođakinja prilikom ovih tajanstvenih 
izleta prispjela ovamo u vilu Lotos?« 

»Nipošto! Što je htjela ovdje, pa da bi Alwin- 
gensovi i bili ovdje — budući da Alwingensove 
nikada nije voljela i s njima nije bila ni u ka- 
kvom dodiru? Ne, o tome se nipošto ne radi. Ja 
sam međutim nedavno od nepoznate ruke pri- 
mio pismo, u kojem je rečeno, da je moja ro- 
đakinja više puta u noći bila viđena u ovom kra- 
ju i da s jednom od ovdješnjih vila stoji u vezi. 
Među ovima je jedna, koju pisac ne će da spo- 
mene, ali za koju znade, da se u njoj mnogo ba- 
ve spiritizmom. Samo neka istražim i postat će 
mi jasno, gdje treba tražiti uzroke duševnog 
poremećenja kod moje rođakinje . . .« 

»Spiritizam? Što je to?« prekine gospođa Fo- 
ster Silasa Hempela. 

On je začuđeno pogleda. 

»Vi to ne znate, milostiva gospođo. Mislio 
sam, jer se upravo u Americi, a i u Parizu mnogo 
tom sljeparijom bave.« 

»Nikad nijesam čula o tome! Pričajte dalje! 
Vi ste dakle istraživali . . .« 

»Ne, jer mi za to manjka svaka mogućnost. Iz 
zemljopisne karte generalnog stožera samo zna- 
dem, da na tom području imade otprilike deset 
do dvanaest samcatih vila dijelom desno, desno 
lijevo od glavne ceste, ali ne poznajem niti jed- 
noga od posjednika — osim potpukovnika pl. 
Alwingena. K ovomu sam htio, da dobijem po- 
tanje obavijesti. Mislio sam: ako stanuje ovdje, 
poznat će zacijelo posjednike ostalih vila, a si- 
gurno nešto i čuti o njihovom držanju i radu. 
— Vi ste pitali, što je spiritizam. Na to vam, mi- 
lostiva gospođo, mogu samo odgovoriti, da ja 
sam sve to držim za prevaru, pa se za to nijesam 
dalje zanimao. Kažu, da pri tom dozivaju du- 
hove i od njih preko medija traže svakakve oba- 
vijesti. Tako se eto dade pomisliti, da neko mla- 
do biće radi tih stvari štetuje na svom duševnom 
zdravlju.« 

»Zacijelo postoji takova mogućnost. Ali ako 
od mene očekujete bilo kakvo obavještenje o 
životu i radu naših susjeda, bojim se, da ću vas 
morati razočarati. Ja naime o tome ne znam ni- 
šta, doista posve ništa! Ja sam stara gospođa, 
koja voli mir, koja napušta kuću samo zato, da 
se u vrtu odostraga malko kreće na zraku, te 
nema pojma o stanovnicima ovoga kraja ili o 
njihovu životu i radu.« 

»A vaš gospodin sin? On je mlad i on je, a 
da i nije htio, morao mnogo toga vidjeti ili opa- 
ziti ... na pr. da u ovoj ili onoj vili u noći dulje 
gori svijetlo... da ljudi hodaju ili dolaze...« 

»Moj sin je učenjak, koji ne vodi brige o svi- 
jetu, nego je sav zadubljen u svoj studij. On 
malo izlazi ... ali čekajte, baš sam se sjetila. 
Jednom mi je sin spomenuo, da u jednoj od vila 
ondje na okrajku šume često gori svijetlo cijelu 
noć. Međutim, koja je to vila, nije spomenuo, 
a ja ga za to nijesam pitala. Predmnijevam, da 
je on to samo opazio, jer njegova soba za rad 
leži desno od kućnog ulaza prema naprijed.« 

, Desno od kućnog ulaza’, pomisli Silas, ,to je 
prozor, gdje se ugasilo svijetlo . . .’« 

Glasno je rekao: 

»Mislite li, da bi vaš sin bio spreman da mi 
potanje naznači tu vilu?« 

»Zacijelo — ako je kod kuće!« ona će priti- 
snuvši na električno dugme na stijeni kraj sofe. 

Došla je Sally. 

»Sally, zamoli mog sina, da dođe na trenu- 
tak ovamo.« 

Sally je međutim odmah zamućkala crnom gla- 
vom. 

»Gospodin Charlie ne će biti kod kuće. Gospo- 
din Charlie već otići pred« — na prste je brojila, 
»jedan — dva — tri sata.« 

Gospođa Foster je slegla ramenima. 

»Očekivala sam. Upravo prema večeru, kad 
više ne može da radi kod danjega svijetla, obi- 
čno polazi moj sin na šetnju i vraća se tek kasno 
kući.« • ii # 


Hempel se dignuo. Major je slijedio njegov 
primjer s vidljivim olakšanjem. 

»Najtoplije vam, milostiva gospođo, zahva- 
ljujem na vanredno prijaznoj susretljivosti,« de- 
tektiv će. »Smijem li uz vašu dobrohotnu dozvolu 
upraviti nekoliko pitanja vašoj posluzi? Možda 
je netko od . . .« 

»Pitajte, kolikogod hoćete, gospodine Glas- 
rotteru. Bojim se samo, da ćete se razočarati, 
jer se sva naša posluga sastoji od Sallz i mladog 
sluge, koji obavlja \e$ke poslove. Ali ovaj je 
nažalost gluhonijem. Sally,« okrene se crnkinji, 
koja je stajala na vratima, »zovi Jakova.« 

Jakov je došao. Na njegovom okruglom crve- 
nom licu bio je smiješak čovjeka, čije zadovolj- 
stvo ovisi o tome, da li dobiva dobro i mnogo je- 
sti. Čini se, da je ovdje bilo tako. 

Ni na što, što mu se kazalo, nije odgovorio 
Činilo se dakle, da je doista guhonijem. Sally 
je na svako pitanje, koje joj je upravio Hempel, 
odgovarala keseći se: »Ja ništa ne znati.« 

Hempel je još jednom zahvalio staroj gospo- 
đi na njenoj »velikoj ljubežljivosti« i zamolio je, 
da oprosti na smetnji. Zatim se zajedno s majo- 
rom udaljio. 

XVII. 

Kad su obojica prispjeli do automobila na ce- 
sti, major će ljutito: 

»A sad mi razjasnite, zašto smo morali izgu- 
biti tako mnogo vremena kod one stare osobe? 
Već nakon prvih izjava moglo se vidjeti, da 
ovdje nemamo što doznati . . ., što me zapravo 
veseli! Time je naime dokazano, da moja kćer- 
ka nije mogla biti ovdje, budući da su Alwin- 
gensovi već dva mjeseca odsutni.« 

»Zar vi doista mislite, da ta okolnost pruža 
dokaz za to?« Silas će posjevši se u auto kraj 
majora i davši šoferu znak, da pođe. 

»Dozvolite! . . . Doista ne mogu razumjeti, 
kako u to možete još sumnjati?! Ta jasno je . . .« 

»Jasno je samo to, da vaša kćerka nije mogla 
biti kod Alwingensovih. 
budući da su ovi u ruj- 
nu otputovali. Ali mogla 
je biti kod Fosterovih!« 

»Kod stranih ljudi?« 

»Zaboravljate na pi- 
smo, što ste ga sami na- 
šli. Njime je potajni pri- 
jatelj pozvao gospodu 
Holcman u vilu Lotos. 

Zašto taj , prijatelj’ ne 
bi mogao biti dr Foster 
i ovaj ubica? Sve, što 
smo upravo čuli i vidjeli, 
potvrđuje ovo mišlje- 
nje.«^ 

Major je pogledao 
pratioca, kao da sumnja 
u njegov razum. Silas je 
međutim smiješeći se ki- 
mnuo glavom. 

(Nastavit će se.) 

leli tojospoi 

da se stalno upozorava na »Bayer«-ov 
križ na Aspirin tabletama? 
Da, jer se stalno pojavljuju patvorine, 
sa željom da iskoriste svjetski glas 
Aspirin tableta. 

A S P i R i N 

TABLETE ' 

i c A X! 




Z J&. 33 O 


R. £3 


13 O UVE A. Ć! I C E | 


Dobar tek 

Juha od špinata. Skuhamo špinat, 
pasiramo ga. Napravimo svijetli za- 
pržak na maslacu, dodamo nasjeckani 
peršun, malo bijelog luka i pasirani 
špinat. Zalijemo vodom, prokuhamo. 
Juha ne smije biti ni pregusta ni pre- 
rijetka. Kad je skuhana, razmutimo u 
nju žutanjak i dodamo pohani grašak. 

Jabuke s kremom. 10 — 15 jabuka 
ogulimo i oprezno izvadimo sredinu. 
Složimo ih u šerpu u malo vode. Do- 
damo ci tromi ne kore, klinčića, cimeta. 
Kuhamo, da jabuke omekšaju ,ali da 
se ne raspadnu. Izvadimo ih, poslaže- 
mo u duboku staklenu zdjelu. U sva- 
ku metnemo malo slatkoga od viša- 
nja ili ribizla. Prelijemo kremom: 5 


Kuhinjski kalendar 

Studeni 

Petak 

17 

Objed: Juha od graha. Krivi ba- 
kalar, zelena salata. Voće. 

Večera: Krpice sa zeljem. 

Subota 

18 

Objed: Govedska juha. Govedina, 
varivo krumpira. Jabuke. 

Večera: Hrenovke sa senfom. 

Nedjelja 

19 

Objed: Juha od kokoši. Kokoš 
s rižom i salata. Pita od jabuka. 
Večera: Od objeda. 

Ponedj. 

20 

Objed: Juha od kelja. Polpeti, 
restani krumpir, zelena salata. 
Večera: Polpeti od objeda. Čaj. 

Utorak 

21 

Objed: Juha od suhog mesa. Suho 
meso, varivo od kiselog zelja. 
Večera: Mozak s jajima. 

Srijeda 

22 

Objed: Juha od krupice. Sekeli 
gulaš. Voće. 

Večera: Vrganji s jajima. 

Četvrtak 

23 

Objed: Juha od mrkve. Dinstani 
odrezak od govedine, varivo od ke- 
lja. Voće. 

Večera: Teleća plućica na kiselo 
i kuhani krumpir. 

Petak 

24 

Objed: Juha od riže. Špinat, po- 
fezni. Pečeni • kesteni. 

Večera: Palačinke sa špinatom, 
zelena salata. 

Subota 

25 

Objed: Juha od krumpira. Ričet sa 
suhim mesom. Voće. 

Večera: Šunka sa hrenom. Ja- 
buke. 

Nedjelja 

26 

Objed: Juha od vrganja. Rižoto s 
teletinom, salata. 

Večera: Nabujak od krupice sa 
sokom od malina. 


žutanjaka miješamo s istom težinom 
šećera i bijelim vinom, kuhamo na 
pari u gustu kremu. Dodamo tri lista 
razmočene želatine. To prelijemo pre- 
ko jabuka. Ostavimo da ohladi. 

Medenjaci. Načini se glatko tijesto 
od 1 kg brašna, V 2 kg meda, 4 jaja, 
30 dkg šećera, 1 žličica sode bikarbo- 
ne, malo cimeta i klinčića. Od toga 
tijesta prave se kuglice, slažu se u 
dobro namazanu tepsiju. Na svaku se 
može utaknuti mandula ili orah. Pe- 
če se. Z. L. P. 

Kućanstvo 

KAKO SE PRAVE MEDENI LIKERI? 

Dan po dan pa eto nam i Božića. 
Prastari je običaj našeg naroda, da na 
Badnjak i Božične blagdane pije za- 
medljinu .rakiju. Nu osim toga ne 
smije biti Božić niti bez orahovnjače 
i makovnjače zaslađene medom. Ima 
dapače kuća, u kojima se tih dana na- 
lazi na stolu i med u saću. Dakle: Bo- 
žić se bez meda ne može ni zamisliti. 
Pa i najveći sirotan nastoji da uz bo- 
lji zalogaj ima na stolu i nešto slat- 
kog napitka. 

Većina naših domaćica po grado- 
vima i varošicama priređuje već u 
ljetu fino piće od iraznog voća. Sve to 
one prave pomoću ruma, ili stare šlji- 
vovice, ili finog špirita i šećera. Mno- 
ge su se u tom poslu veoma izvje- 
štile, pa znaju napraviti i po više 
vrsta likera. No vrto ih malo. ima, koje 
bi znale tako piće zasladiti medom, a 
ne šećerom; a ipak je voćno piće za- 
slađeno medom i zdravije i bolje od 
onog, zaslađenog šećerom. U današnje 
vrijeme, pošto je cijena medu malo- 
ne jednako cijeni šećera, nije to piće 
skoro ništa ni skuplje, ili možda posve 
malo skuplje. Za pčelare, koji ne ku- 
puju med, svakako je i puno jeftinije, 
ali je , takov liker i puno prijatniji za 
piće. 

Dakle pošto ih je malo, koje znadu, 
kako se pravi liker s medom, to sam 
ja naumio priopćiti taj način i u ovom 
listu. Radim ovako već odavna, pa 
svakome se dopadaju likeri s medom. 

Da vidimo šta tome treba. Evo ovo: 
čista voda, čisti špirit, vrcani med i 
voćni esenz (voćni sok). Čista žesta 
(špirit) mora biti rektificirana, jaka 
90% — 96%; jer čim je jača, tim je 
liker finiji i bolji. Čista kišnica ili 
sniježnica najbolja je. Svakako je bo- 
lja od bunarice ili potočnice. Krečna 
voda nije baš dobra, ali se i ona mo- 
že upotrebiti prokuhana i procijeđena. 
Med neka je vrcan i posve čist. Voćni 
se sok (esenz) kupuje ili u špeceraj - 
skim trgovinama, ili u ljekarnama i 
drogerijama. Nalazi se u čvrsto za- 
tvorenim bočicama. Ima ga puno 
vrsta kao: anisovac, alaševac, kruško- 
vac, ribizovac, malinovac, benedikti- 
nac, trešnjevac, orahovac, i t. d. Mo- 
žemo si ga dakle odabrati po volji. 

Ja uvijek pravim po 2 1 istoimenog 
likera, jer se i voćni sok obično nalazi 
u bočicama za 2 litre likera. Uzmem 
5 dcl, rektificirane žeste, u nju uspem 
taj sok i ostavim preko noći. Sutra- 
dan uzmem čist — potpuno okalajisan 
lonac od 2 litre. Može biti i malo veći. 

U nj uspem 60 dkg meda, a na med 
nadolijem do 1.5 1 vode. Pristavim na 
laganu vatru i pustim da se polagano 
kuha. Dok se kuha i dok se nad vodom 
kupi bijela žilava masa, dotle istu ski- 
dam s finom, gustom cjedilkom. To 
kuhanje traje više od pola sata, pa 
se tekućina prilično ukuha. Čim se 
prestane dizati pjena, medica je go- 
tova, pa se ostavi da se razmlači. 

Sad u dvije boce od litre razdijelim 
smjesu špirita i soka na jednake dije- 
love. Isto tako razdijelim i medicu. 
Ako boce još nijesu posve pune, onda 
ih nadopunim prokuhanom čistom vo- 
dom. Dobro ih i čvrsto začepim i spra- 
vim na hladno i tamno mjesto u smo- 
čnici ili podrumu. 

Poslije nekoliko dana staložio se li- 
ker, ako je još što bilo u njemu. Nu 
da bude čišći, za to ga filtriram kroz 
posebni papir. Filtrirani je liker čist 
kao suza. 

Čim liker duže leži, tim je finiji i 
ukusniji. 

Tko želi piti jači liker, taj neka 
metne više špirita; a tko sladi, više 
meda. Ovako, kako ga ja pravim, ta- 
man je dobar za dame, koje ne vole 
jaki liker. 

Eto tako ga pravim već više od 
tridesetak godina, pa još niko nije 
kazao, da nije dobar, dapače baš pro- 
tivno. Piju ga, pa se sve oblizuju, a 
to je znak valjanosti. Pravite ga i vi. 

Ivan Sitarić 

Kućno gospodars tvo 

KONOPLJA 

Konoplja je obrtna biljka od vrle 
velike važnosti. Od nje dobivamo de- 
belo, vrlo jako, platno«. No ona se po- 
najviše upotrebljava za pravljenje ka- 
nafe, uža, ulara, mreža, platna na je- 
dra, ponjava i t. d. 

I podneblje, ali i druge su prilike 
kod nas veoma zgodne za uzgajanje 
konoplje. Za njenu su kulturu osobito 
podesne nizine i polja oko Dunava, 
Save, Drave, Une, Sane i Vrbasa. Ko- 
noplja dakle najbolje uspijeva u vla- 
žnoj, rahloj crnici u toplom kraju. 
Nu ona ne voli močvarno zemljište. 
Ako je zemljište slabo, onda ga tre- 
ba pognojiti u jesen i duboko zaorati 
gnoj. U proljeće se prije sjetve uzore 
malo pliće, a tekar onda se zasije. 

Gusto sijanje konoplje još je po- 
trebnije nego li za lan. Gusto posijana 
naraste visoko, te ima dugačko vlakno. 
Rijetko posijana razgrana se, te ne 
daje dugačka vlakanca. Konoplja du- 
gih vlakanaca više se traži u trgovini, 
a uz to se dakako i bolje plača. Zgod- 
nija je naime za pravljenje konopa i 
užeta. 

Kod nas siju konoplju ponajviše u 
Banatu i Srijemu. Siju je većinom radi 
trgovine, a manje za domaću potrebu. 
Ponekad ju viđamo posijanu među 
kukuruzom, ali to nije za nju najzgod- 
nije mjesto, jer se suviše razgrana. 
Bolja je ona posijana napobaška i 
što gušće. 

Kad uočimo vrijednost lana i kono- 
plje za kućnu potrebu i za trgovinu, 
onda je doista pravo čudo da se tako 
malo našeg naroda bavi uzgojem la- 
na i konoplje. Prionimo i uz tu ra- 
botu pa se ne ćemo pokajati. I. S . 

Za dobru djecu 

Blago cara Salomona 

4 - Narisao Ivo Kolin 


7RPRLIT ĆU GLAVNI 
STUP, NE KH SE SVE 


Srce naše stare Bosne 

(Nastavak sa strane 611.) 


Spuštao se mračak i Tuzla planula električnim 
svjetlom. Tiho došla magla, hladnoća večeri i šu- 
škanje lišća kao neki jednolični razgovor. I kro- 
čeći kroz ulice ,po asfaltu, koji se blistao kao su- 
zno oko, treperila mi pred očima solana Kreka i 
valovita brda naše divne Majevice. Došla mi mi- 
sao, kako je to silno zakopano blago, koje danas 
daje malo koristi. Jer je sva eksploatacija u po- 
vojima i bogatstvo je to većim dijelom mrtvi ka- 


pital, koji će nam možda sutra krvave rane isci- 
jeliti. I ponos zahvati čovjeka, kad se sjeti, da je 
sve to ipak naše, da je blagoslovljeni taj brijeg, 
što spava u prvom jesenjem mraku, biser naše 
domovine, srce naše Bosne, za koju se u prošlosti 
otimahu i lijevi i desni, no ona ostade naša! 

Zamuknuo je glas hodžin pozivajući vjernike 
na jaciju, a negdje je trešrala pjesma, drndala 
kola i padao listić za listićem s pospanog drveća. 

PAMETNA DUJKA. Pitali 
Dujku, koliko godina ima Fra- 
njo Josip, a ona odgovori: 

»Čeljadi (ljudi) moja, appena 
(tek) 23.« 

»Kako to — ne više.« 

D u j k a: »Ta sin mi je tako 
uči u pučkoj skuli (školi) i to 
onaj, ča je u soldatima.« 

SILNI STRAH. Napali Pažan- 
ku, da je ukrala kolač. Jadnicu 
to peklo i netom je došla kući, 
klekne pred slikom cara Franje 
Josipa i poviče: 

»Sveti moj imperator (car), 
ako sam ukrala ovaj medenjak 
(kolač), sapni me!« 

TOMA SIDA. Vidjeli ste spo- 
menik Tomaseu u Šibeniku. Ispod 
T. je pisar. Zasjeli Zagorci u pe- 
rivoj i stali se čuditi zagonetnom 
natpisu. Stao jedan čitati otežući: 

»Toma . . . seo.« 

Drugi upači prstom u pisara i 
reče drugu: 

»Vidim ja, da Toma sidi, ali ne 
znam, šta onaj gori radi« (t. j 
Tomaseo). 

ALT MATER! Došao staroj 
majci sin iz vojske. Majka sku- 
ha puru i ponudi sina, ali on se 
ne zadovoljava — pogospodio 
se. Jadna majka stala da jede, 
a kad je sin. uvidio, da će baka 
sve pojesti, zaviče: 

»Alt, alt, mater!« 

Majka jede dalje. Sin osornije: 

»Kad ja »kumpaniji« rečem alt, 
mora da stane, a ti, majko, ne 
ćeš — je li!?« 

LIČANIN I FRANJE JOSIP 
Došao Ličan u Beč, pa će ravno u 
carski dvor, da vidi cara. Nakon 
dugog otezanja straža ga ipak 
pusti i on uniđe u dvoranu za pri- 
manje, pljune u kut te sjedne 
u mekani naslonjač. 

Kad al’ eto cara. Nije dospio 
ni pitati našeg Ličana šta želi, 
kad li će ovaj: 

»Dragi Franjo, baš mi je dra- 
go, šta sam te upoznao,« no ja 
sam mislio, da si ti drugačiji nego 
ja, pače si i nešto manji od 
mene.« 

ZLOBA FRANJE JOSIPA. Po- 
kojni austrijski car Franjo Jo- 
sip imao je za svoga liječnika 
doktora Kerzla. Dr Kerzl je mar- 
ljivo posjećivao svoga pacijenta. 
Stara gospoda bi redovito popu- 
šila zajedno po jednu cigaretu i 
porazgovorila o vremenu. 

Jednoga dana car nije htio pri- 
miti doktora. Kad je ovaj začu- 
đeno pitao slugu, što to znači, 
sluga je odgovorio: 

»Car mi je kazao, da mu jutros 
nije baš dobro pa da ne želi da 
vas vidi.« 

POZNAVAOCI GLAZBE. Mo- 
ric i njegova žena Sara sjede u 
kazalištu za vrijeme operne 
predstave. Daje se »Karmen«. 

Sara usred predstave upita svo- 
ga muža: 

»A kad će doći ona scena s 
labudom?« 

»Gusko!« uzbuđuje se Moric. 
»Labud dolazi u drugoj operi, u 
u Wagnerovu »Rigoletu«!« 

PRAKTIČAN PROSJAK. B a- 
k a: »Sinko, kad ostariš, sjeti se 
mojih mladih godina.« 

Unuk: »Bako, kada se po- 
mladiš, sjeti se mojih starih da- 
na.« 

MUDAR PODVORNIK. Č i- 
n o v n i k: »Rafo, molim vas, za- 
čepite rupu na prozoru.« 

Služitelj: »Začepio sam, 
gospodine, jer sam utjerao ključ 
u ključanicu.« 

ODGOVOR. Gaston od Orle- 
ansa imao je riđu bradu. Kad 
je bio u svojoj ladanjskoj ku- 
ći, upita jednoga kanonika, za- 
što nema brade. 

»Ja ću vam,« odgovori mu 
ovaj, »reći zašto: kad je dragi 
Bog dijelio brade, ja sam bio 
došao kad nije bilo više nego 
samo riđih, pa sam volio otići 
ćosast.« 


Dobrijan spašava utopljenika 



Mostom ide Čika, 
al ga prene vika; 
nagne se i spazi 
baš utopljenika . . . 


Čika stisne oči 
i sa mosta skoči; 
u dubokoj vodi 
već se i on moči! 


Ali pomoć hitna 
sad i njemu treba, 
Čika diže ruke 
put dalekog neba. 


A kad pomoć dođe 
i konop im stigne, 
po njemu se prvi 
naš Dobrijan digne! 

gospodina 


Ručni rad 

Pulover za 

Potrebno nam je 300 grama 
vune nešto deblje i dvije igle 
od 3 mm. 

LEĐA. Načinimo 100 očica. 
Pletemo 1 pravo, I krivo (Br 
1.) 4 cm i pol. Dalje radimo ova- 
ko: 1 očica pravo, 2, očicu pre- 
bacimo s jedne igle na drugu, kao 


da ćemo je krivo plesti, i t. d. 
kroz cijeli red izmjenično. Kad 
se vraćamo, pletemo sve krivo. 
Dodajemo po 1 očicu na početku 
i svršetku svakog reda, kroz 20 
redova do 28 cm duljine. Zavr- 
šimo po 5 očica sa svake strane 
za izrez rukava; dalje završimo 


3 očice, 2 očice i dva puta po 1 
očicu. Nastavimo posve ravno 
do 42 cm visine. Završimo 40 oči- 
ca u sredini. Radimo svaku stra- 
nu posebno, završavajući sa 
strane vratnog izreza po 1 oči- 
cu, a ramenice završimo u 3 
puta. 

PREDNJI DIO. Načinimo 100 
očica i radimo jednako kao i 
prednji dio do 32 cm visine. Za- 
vršimo 16 očica u sredinu. Ra- 
dimo svaku stranu posebno. Za- 
vršavamo po tri očice u svakom 
redu sa strane vratnog izreza, 
sve dok nam ne ostane broj oči- 
ca, koji nam je potreban za ra- 
menicu, da bude jednako Široka 
kao ona na leđima. Kad imamo 
44 cm duljine, završimo rame- 
nice u tri puta. 

RUKAV Načinimo 50 očica. 
Radimo 4 i pol cm 1 pravo, l 
krivo, dalje radimo po uzorku 
(Br. 2). U svakom 10, redu do- 
dajemo po 1 očicu s oba kraja 
reda do 48 cm duljine. Završimo 
po 3 očice u početku svakog re- 
da do 57 cm duljine. Preostale 
očice završimo ujedamput. 

Sašijemo sve dijelove. Očice 
oko vratnog izreza skupimo sve 
na 5 igala i pletemo 1 pravo 1 
krivo 3 cm. Onda završimo. 

Z. L. P. 


Križaljka 

Složio B. Fučič 

Vodoravno: 2. Broj, 4. 
ljetni mjesec, 6 prijedlog, 7. po- 
kazna zamjenica (sr. r.), 8. mjera 
za površinu, 10. organ vida, 11. 
igraća karta, 12. nag, 14. ženid- 
ba, 15. najraširenija tekućina, 17, 



rt, rat, 19. pok. zamjenica (ž. 
r.), 20, žalost, 21. stablo (tuga!) 

Okomito: 1 . ljetbpis, 2. ze- 
mlja, pod, 3. skraćeno m. ime 
(evanđelisti), 4, prijedlog (uz da- 
tiv!), 5. prijedlog (uz akuzativ!), 
6. negacija, 9. egipatsko božan- 
stvo, 11. mjera za površinu, 11a. 
skupa, u zajednici, 12. nag, 13. 
prijedlog (uz genitivi), 14, crno- 
gorično drvo, 16. žensko ime, 
Gosp. majka, 18. »plac«, »pija- 
ca«, 19. štala za ovce. 

Rješenje treba poslati do 30. 
o. mj. Među odgonetače podije- 
lit će se 20 lijepih knjiga. 

Rjelenja ■ nagrada Iz broja 39. 

Okomito: 1. stanac, 2. Ma- 
rijan, 3. Ivan, 4. rak, 5. on, 6 
odora, 7. val, 8. in, 9, ćirić, 10. 
zalog, II. L. M., 12. aut, 13. tri- 
ko, 14. I. B., 15, oro, 16. tust, 17. 
okosnica, 18. kamila, 24. Posavi- 
na, 27. maskiran, 30. ban, 31. ti, 
32. go, 34. dno, 37. pivovara, 39. 
kroničar, 42. robija, 44. ošišan, 
48. da, 50. as, 55. kanali, 57. Ana, 
58. don, 59. razina, 61. kilav, 63. 




Tam, 64. kuraž, 65. Jakić, 66. po- 
vik, 67. Saćir, 68. boj, 69. heroj, 
71. neto, 74. sati, 76. diva, 78. 
Rati, 80. miš, 82. ama, 83. l(e) no, 

84. Bir, 86. mi, 89. pe. — Vodo- 
ravno: 1, S. Mironović, 10. 

Zlatni Otok, 19. tavan, 20. dani, 
21. Amur, 22. bruka, 23. arak, 24. 
pol, 25, ral, 26. Tim, 28. osam, 
29. Nin, 30. bor, 31. talog, 33. 
kad, 35. tri, 36. aj, 37. Pasarić, 
38. goloruk, 40. ii, 41. carina, 43. 
hosona, 45. nov, 46. oma, 47. bo- 
di, 49. rana, 51. Ivan, 52. Asiz, 53. 
aja, 54. čar, 56. ara, 58. dan, 60. 
ak, 62. antik, 65. jap(a), 67. sa- 
bor, 69. ha, 70, Nin, 72. ai, 73. U. 
S. A., 75. oda, 77. on, 78. rez, 79. 
alem, 81. Maraković Lj., 84. Ban, 

85. Latin, 87. Mati, 88. Ivin, 89. 
pitom, 90. Ivo šubašić, 91. karo- 
serija. 

Po 5 knjiga dobili su I. Šuper iz 
V. i M. Ladovina iz P. Po 3 knji- 
ge B. Bogišić iz K. i /. LandriČ iz 
V. Po 1 knjigu M. Budale c iz B„ 
V . Kraljić i V. Fabijanić iz Za- 
greba, te S. Dokušec iz L. 



jMr 







